
	1.
	Plāna projekts
Pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai 2024.-2026.gadam
	Iebildums
Korupcijas novēršanas un apkarošanas birojs (turpmāk – KNAB) aicina nesvītrot Pasākumu plāna projekta noziedzīgi iegūtu līdzekļu legalizācijas, terorisma un proliferācijas finansēšanas novēršanai 2024.-2026. gadam (turpmāk – Plānu) 2023.gada 19.decembra redakcijā iekļauto 3.2. pasākumu "Mazināt risku, ka likuma subjekti netieši brīdina klientu par aizdomīgu darījumu analīzi vai saņemto pieprasījumu no TAI" un norāda uz turpmāk minēto.

KNAB nepiekrīt Latvijas Bankas (turpmāk – LB) viedoklim, ka esošais regulējums jau šobrīd risina 3.2. pasākumā minēto problēmjautājumu –  likuma subjekti netieši brīdina klientu par aizdomīgu darījumu, veicot klienta izpēti. Vēršam uzmanību, ka Klientu izpētes, klientu padziļinātās izpētes un riska skaitliskā novērtējuma sistēmas izveides un informācijas tehnoloģiju prasību normatīvo noteikumu 33. punkts nosaka pienākumu pieprasīt klientam paskaidrojumus vai nepieciešamo informāciju vai dokumentus, attiecīgi, nevaram piekrist argumentam, ka šīs prasības izpilde ir katra finanšu tirgus dalībnieka ziņā. Turklāt, minēto noteikumu prasība pirmšķietami ir pretrunā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 11.panta sestajā daļā noteikto likuma subjekta tiesību neturpināt izpēti gadījumos, kad  ir pamats uzskatīt, ka turpmāka izpētes veikšana klientam var atklāt subjekta aizdomas.

Papildus norādām, ka Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 7.panta pirmās daļas 9.punkts un 38.panta pirmā daļa nav attiecināma ir minēto problēmjautājumu, jo aizliedz apzinātu brīdināšanu, taču neattiecas uz netiešu brīdināšanu.

LB norāda, ka LB uzraugāmie finanšu tirgus dalībnieki jau ir izveidojuši kārtību rīcībai, lai novērstu klienta netīšu brīdināšanu par aizdomīgu darījumu analīzi vai saņemto pieprasījumu no tiesību aizsardzības iestādes, kā arī tajos gadījumos, ja klienta brīdināšana ir notikusi. Tomēr, pat, ja kārtība ir ieviesta, situācijās kurās tiek saņemts pieprasījums no TAI, tas nemazina risku netieši brīdināt klientu, veicot padziļināto izpēti gadījumos, kad pieprasījums nav bijis.

LB norāda, ka problēmjautājums attiecināms uz visiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektiem, nevis tikai uz LB uzraudzītajiem finanšu tirgus dalībniekiem. Šim apgalvojuma nevaram piekrist, jo kā norādīts iepriekš, imperatīva prasība pieprasīt klientam paskaidrojumus izriet no Klientu izpētes, klientu padziļinātās izpētes un riska skaitliskā novērtējuma sistēmas izveides un informācijas tehnoloģiju prasību normatīvajiem noteikumiem, kuri ir saistoši tikai kredītiestādēm un citiem LB uzraugāmajiem likuma subjektiem.
 
Piedāvātā redakcija
Pasākums:
3.2. Mazināt risku, ka likuma subjekti netieši brīdina klientu par aizdomīgu darījumu analīzi vai saņemto pieprasījumu no TAI.

Pamatojums:
 FATF 10.rekomendācijas skaidrojošās piezīmes 2.punkts, NILLTFP likuma 11.panta sestā daļa

Darbības rezultāts:
Likuma subjektiem ir skaidrs darbības priekšraksts, kā rīkoties situācijās, kad pastāv riski klienta netīšai brīdināšanai par aizdomīgu darījumu analīzi vai saņemto pieprasījumu no TAI. 

Rezultatīvais rādītājs:
3.2.1. Precizēt Finanšu un kapitāla tirgus komisijas normatīvos noteikumus Nr. 5 “Klientu izpētes, klientu padziļinātās izpētes un riska skaitliskā novērtējuma sistēmas izveides un informācijas tehnoloģiju prasību normatīvie noteikumi”.  

Atbildīgā institūcija:
LB

Līdzatbildīgās institūcijas:
LFNA, FID

Izpildes termiņš:
31.12.2024.

Rezultatīvais rādītājs:
3.2.2. Nodrošinātas likuma subjektu apmācības par noteikumu “Klientu izpētes, klientu padziļinātās izpētes un riska skaitliskā novērtējuma sistēmas izveides un informācijas tehnoloģiju prasību normatīvie noteikumi” piemērošanu.

Atbildīgā institūcija:
LB

Līdzatbildīgā institūcija:          
 LFNA  

Izpildes termiņš:
Pastāvīgi

